**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

31. marca 2017

**Informácia**

**o účasti poslancov a ostatných delegovaných zástupcov za BSK**

**na zasadnutiach rád škôl a rady školského zariadenia v r. 2016**

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Účasť delegovaných ...

Zodpovedný:

Ing. Roman Csabay

riaditeľ Odboru školstva, mládeže a športu

Úradu Bratislavského samosprávneho kraja

Spracovateľ:

Mgr. Oľga Zaťková, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

Bratislava

marec 2017

N á v r h u z n e s e n i a

**UZNESENIE č. ......... / 2017**

zo dňa 31. 03. 2017

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

informáciu o účasti poslancov a ostatných delegovaných zástupcov za BSK na zasadnutiach rád škôl a rady školského zariadenia v r. 2016

D ô v o d o v á s p r á v a

V zmysle zákona č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov sa ustanovujú rady škôl a rady školských zariadení, ako iniciatívne a poradné samosprávne orgány, ktoré vyjadrujú a presadzujú verejné záujmy a záujmy žiakov, rodičov, pedagogických zamestnancov a  ostatných zamestnancov v oblasti výchovy a vzdelávania. Plnia funkciu verejnej kontroly, posudzujú a vyjadrujú sa k činnosti škôl, školských zariadení, orgánov miestnej štátnej správy, orgánov obcí a samosprávnych krajov z pohľadu školskej problematiky.

Zákon č. 596/2003 Z. z. o štátnej správe v školstve a  školskej samospráve a o zmene a doplnení niektorých zákonov v znení neskorších predpisov stanovuje zloženie členov v orgánoch školskej samosprávy.

§ 25 ods. 1 stanovuje zloženie členov rady v počte 5 až 11 členov.

§ 25 ods. 2 umožňuje pri nižšom počte zamestnancov školy a školského zaradenia ako 25, mať nižší počet členov ako 11.

V § 25 ods. 5 je stanovené delegovanie štyroch zástupcov zriaďovateľa do rady školského zariadenia pri školskom internáte.

V § 25 ods. 6 písm. a) je stanovené delegovanie štyroch zástupcov zriaďovateľa, z ktorých je v stredných odborných školách jeden zástupca inštitúcie podieľajúcej sa na koordinácii odborného vzdelávania a prípravy pre trh práce, ak ho táto inštitúcia nominuje.

V § 25 ods. 6 písm. c) je stanovené delegovanie šiestich zástupcov zriaďovateľa do orgánov školskej samosprávy pri jazykovej škole.

Pre dodržanie uvedeného zákona bolo obsadených celkovo 228 miest v 56 radách škôl a  v  jednej rade školského zariadenia (celkom 57 rád) delegovanými zástupcami zriaďovateľa, vrátane zástupcov stavovských organizácií.

Dňom 31.08.2016 zanikla zriaďovacia povinnosť Bratislavského samosprávneho kraja voči Strednej odbornej škole automobilovej so sídlom na Jána Jonáša 5 v Bratislave z dôvodu zmeny zriaďovateľa voči predmetnej škole. Po ustanovení novej rady školy doteraz delegovaným členom zaniklo členstvo v rade školy.

K 31.12.2016, a taktiež k dnešnému dňu je v zriaďovacej pôsobnosti Bratislavského samosprávneho kraja 56 škôl a 1 školské zariadenie. Pri jednej škole z dôvodu nízkeho počtu zamestnancov nie je možne zriadiť radu školy (Jazyková škola pri Gymnáziu Jána Papánka, Vazovova 6, Bratislava). To znamená, že pre dodržanie zákona č. 596/2003 Z. z. o  štátnej správe v školstve a  školskej samospráve a o zmene a doplnení niektorých zákonov v znení neskorších predpisov je v súčasnosti obsadených celkovo 224 miest v 55 radách škôl a  v  jednej rade školského zariadenia (celkom 56 rád) delegovanými zástupcami zriaďovateľa, vrátane zástupcov stavovských organizácií.

Návrh na zastúpenie Bratislavského samosprávneho kraja v radách škôl a rade školského zariadenia v zriaďovateľskej pôsobnosti Bratislavského samosprávneho kraja, vrátane ďalšieho postupu pri zmenách v delegovaní zástupcov, bol schválený na zasadnutí Zastupiteľstva BSK, dňa 21.02.2014, uznesením č. 14/2014.

V prílohe je priložený prehľad o účasti poslancov a ostatných delegovaných zástupcov za BSK na jednotlivých zasadnutiach rád škôl a rady školského zariadenia v r. 2016.